Tekerőlant

A tekerőlant (tekerő, nyenyere, nyekerő, szentlélekmuzsika, kolduslant, forgólant) a [vonós hangszerek](https://hu.wikipedia.org/wiki/Von%C3%B3s_hangszerek) működési elve alapján megszólaló zeneszerszám, melynek összes húrját egy begyantázott fakorong forgatásával hoz rezgésbe a játékos, miközben a billentyűzeten játssza a dallamot. Jellegzetes hangzását az állandóan megszólaló kísérőhúrok, burdonhúrok adják, és fontos szerepet kap a tekerőlant sajátos ritmushangja, a reccsentő hangok is.



Hegedű

A hegedű a [vonós hangszerek](https://hu.wikipedia.org/wiki/Von%C3%B3s_hangszerek) hegedűcsaládjának legmagasabb hangolású, méretre legkisebb tagja, 4 db, [kvint](https://hu.wikipedia.org/wiki/Kvint) távolságra hangolt [húrral](https://hu.wikipedia.org/wiki/H%C3%BAr). A legmélyebb húr (ami tulajdonképpen a hegedűn megszólaltatható legmélyebb hang) a kis G, ezt követi az egyvonalas D-, egyvonalas A-, illetve a kétvonalas E-húr.



Citera

A szó hangszertani értelmében is a [citerák](https://hu.wikipedia.org/wiki/Egyszer%C5%B1_kordofon_hangszerek), lapciterák közé tartozik. Legtöbbször négy, néha több dallamhúrja bundozott fogólap fölött fut. Tíz, tizenöt vagy még több kísérő húrja is van. Pengetővel szólaltatják meg. Legfontosabb típusai a vályúcitera, a kisfejes citera és a hasas citera.



Cimbalom

A cimbalom két verővel ütve megszólaltatott [húros hangszer](https://hu.wikipedia.org/wiki/Kordofon_hangszerek), a [citerafélék](https://hu.wikipedia.org/wiki/Citera) családjába tartozik. Vízszintes helyzetű, trapéz formájú, dobozszerű hangszerteste van, melyen teljes szélességben [diatonikus](https://hu.wikipedia.org/wiki/Diatonikus_hangsor) vagy [kromatikus](https://hu.wikipedia.org/wiki/Kromatikus_hangsor) hangolású húrok sorakoznak.



Brácsa

A brácsa, vagy más néven mélyhegedű, egy [hangszer](https://hu.wikipedia.org/wiki/Hangszer), négy, [kvint](https://hu.wikipedia.org/wiki/Kvint) távolságra hangolt [húrral](https://hu.wikipedia.org/wiki/H%C3%BAr). A [vonós hangszerek](https://hu.wikipedia.org/wiki/Von%C3%B3s_hangszerek) csoportjának tagja, a [hegedűcsalád](https://hu.wikipedia.org/wiki/Viola_da_braccio) része. Húrjai egy [kvinttel](https://hu.wikipedia.org/wiki/Kvint) vannak lejjebb a [hegedűhöz](https://hu.wikipedia.org/wiki/Heged%C5%B1), illetve egy [oktávval](https://hu.wikipedia.org/wiki/Okt%C3%A1v) feljebb a [csellóhoz](https://hu.wikipedia.org/wiki/Csell%C3%B3) képest. Ebbe a csoportba tartozik még a [nagybőgő](https://hu.wikipedia.org/wiki/Nagyb%C5%91g%C5%91).



[www.youtube.com/watch?v=C77RL2AFMqA](http://www.youtube.com/watch?v=C77RL2AFMqA)